Preke kan op 'n akademiese (objektiewe) manier beoordeel word. Dan is daar "kundiges" nodig wat (met behulp van vooraf gekose standaarde) besluit watter preek die beste sou wees. Met die beoordeling of evaluasie van impak prediking word egter 'n heel ander roete gevolg – een waarin kritiese evaluering van die tegniese aspekte van prediking nie die primêre komponent is nie:
Die vertrekpunt vir die beoordeling van impak prediking is die hoorder... die lidmaat wat opdaag vir 'n erediens en op soek is na geloofsverryking. Daarom sal die beoordeling gedoen sal word deur die hoorder se subjektiewe ervaring van die preek te meet.
Subjektiewe ervaring van prediking het te make met 'n regterbrein proses waardeur die brein bepaalde indrukke of aanvoelings registreer wat 'n preek maak. Meestal vanuit 'n meer holistiese en onbewuste beoordeling as wanneer dit op 'n linkerbrein manier gedoen word. Wanneer dit gaan oor die impak wat 'n preek op die hoorder maak, is regterbrein beoordelings 'n meer akkurate weergawe van die hoorder se ervaring as wat linkerbrein beoordelings is. Die data van regterbrein prosesse is net so eg en wettig as enige rasionele meting deur linkerbrein beoordelings.
Hoe om in te skryf...
Inskrywing word gedoen deur:
'n erediens of preek van die prediker (waarin die preek 30 minute of langer is) op video vas te vang - met die klem op klankkwaliteit en nie op videografie nie.
die volgende inligting te verskaf:
a. Die doel wat die prediker met die preek wou bereik, dit is, waarheen hy/sy die hoorder deur die preek wou begelei en watter reaksies hy/sy by die hoorder wou ontlok;